Source: http://www.csmoradea.ro/events/lnbm-etapa-3/
Timestamp: 2018-06-24 20:15:35+00:00

Document:
www.csmoradea.ro | LNBM, Etapa 3
BC 86
BCM 81
Tim 74
CSM 105
CSM 88
BCM 66
CSU 78
CSM 68
BCM 93
CSM 98
CSU 93
U-B 78
CSM 62
BCM 58
BCM 70
CSM 83
BCM 67
CSU 85
CSU 64
CSU 61
CSM 94
LNBM, Etapa 3
Cluj Napoca, Sala Horia Demian
CSM-U Oradea a pierdut meciul cu U BT Cluj-Napoca din cadrul etapei a 3-a în sezonul regulat al Ligii Naționale de baschet masculin – ediția 2014/15. Rezultatul final al partidei desfășurate la Sala Horia Demian din Cluj-Napoca a fost de 94-60.
Primii cinci Cluj - Millage, Mandache, Hargrove, Silvășan, Baciu Oradea - Hatten, Dillon, Subotic, Krapic, Pantic
Partida demareză modest pentru CSM, defensiva fiind depășită la primele trei acțiuni ale formației adverse. Pantic are dificultăți la finalizare, iar apoi este învins de Baciu. Din punct de vedere ofensiv elevii lui Cristian Achim nu găsesc cele mai bune soluții și este sancționat cu greșeală ofensiv, iar ecartul crește la opt puncte în favoarea gazdelor spre jumătatea primului sfert. Astfel, este necesar primul timp de odihnă la scorul de 14-6 în favoarea echipei din Cluj. Dillon și Krapic marchează pe tranziție după reluarea jocului. Subotic comite a 2-a greșeală personală după ce pierde cursa pentru o recuperare defensivă. Krapic punctează pe pătrundere, iar gazdele comit abatere de teren. Urmează o posesie pierdută pentru CSM, urmată de o triplă semnată Mandache. Krapic răspunde cu aceeași monedă. Lalovic marchează patru puncte pentru gazde, iar Dillon comite a 2-a greșeală personală. Sergiu Pop este trimis în teren în ultimul minut al secvenței inaugurale. U BT Cluj conducea cu scorul de 25-15 după primele zece minute de joc.
Lalovic marchează și obține o liberă suplimentară din duelul cu Pop la prima fază de joc în sfertul 2. Gazdele recuperează ofensiv și se desprind după aruncarea lui Millage. Popescu este sancționat cu greșeală antisportivă, iar formația gazdă completează un parțial de 13-0 în deschiderea acestei perioade de joc. Dillon este trimis la linia de pedeapsă și aduce primele puncte pentru CSM în sfertul 2. Baciu marchează din apropierea coșului, moment în care Cristian Achim solicită un timp de odihnă. Pantic înscrie după o acțiune unu la unu cu Baciu, dar la cel de-al 2-lea astfel de duel este imprecis. Dillon îl servește pe Pantic pentru două puncte, după care pivotul sârb obține o vizită la linia de pedeapsă, dar înscrie doar una. Dorin Pintea solicită timp de odihnă. Cuic transformă de la mare distanță, iar Lalovic de sub coș după serviciul spectaculos al lui Silvășan. U BT Cluj-Napoca conducea la jumătatea confruntării cu scorul de 50-27.
Repriza a 2-a demarează cu Markovic în teren, acesta marcând după o acțiune colectivă. Silvășan răspunde din spatele semicercului. Markovic transformă de la distanță. după reușita lui Krapic din spațiul de trei secunde. Baciu înscrie după o recuperare ofensivă. Silvășan și Hargrove punctează in acțiune în vreme ce bihorenii pierd posesia mingii de mai multe ori. Markovic culege o recuperare ofensiv și trimite mingea în coș pentru o liberă suplimentară. Gazdele obțin o nouă recuperare ofensivă, urmată de o triplă pentru Millage. CSM-ul nu găsește ținta, având dificultăți atât la creație, cât și la aruncările de la distanță. Krapic întrerupe p perioadă lungă fără coș din acțiune pentru CSM, după care Pantic punctează din serviciul lui Dillon. Mandache răspunde cu o reușită de la mare distanță. Achim solicită un timp de odihnă, pentru ca la reluare Krapic să puncteze de la distanță. Replica vine de la Mandache, care a găsit de mai multe ori ținta din zero grade. Sfertul al 3-lea se încheie la scorul de 74-48.
În debutul secvenței decisive problemele la recuperare ies în evidență pentru CSM. Hargrove punctează după o astfel de situație, reușind o acțiune individuală de mare efect. Din punct de vedere ofensiv jocul orădenilor este în continuare imprecis din faza de construcție. Pașca îl găsește pe Subotic sub coș, muntenegreanul marcând primele sale puncte în acest meci. Acesta marchează încă o dată din apropierea coșului, el fiind folosit la poziția 4 pe faza de atac. Popescu transformă pentru trei puncte din zero grade, iar apoi îl servește pe Pantic pe contraatac. Kuti finalizează prin slam dunk după ce tot el a produs greșeala la Markovic. Același jucător reușește o acțiune individuală de efect, iar apoi Pantic comite fault în atac. Meciul se încheie cu eșecul formației orădene.
CSM-U Oradea se deplasează la Cluj-Napoca, acolo unde duminică (19.10), întâlnește pe U Banca Transilvania din localitate. Partida va trage cortina peste etapa a 3-a în sezonul regulat al Ligii Naționale de baschet masculin – ediția 2014/15.
Ambele echipe au câte o victorie în deplasare și un eșec în propriul fief. Atât Oradea, cât și gruparea din Cluj au cedat în confruntarea directă cu CSU Asesoft Ploiești. CSM-ul a triumfat în prima etapă chiar la Cluj, în compania celeilalte reprezentante a acestui oraș în eșalonul de elită al baschetului românesc. În schimb, U BT vine după succesul repurtat la Mediaș, în etapa a 2-a.
Coincidențele între cele două combatante nu se opresc aici. Ambele au părăsit Cupa României din primul tur. În plus, niciuna nu este ferită de probleme medicale. Echipa lui Cristian Achim nu poate miza pe Bogdan Țibîrnă și Adrian Guțoaia, în vreme ce Dorin Pintea resimte absența americanului Sean Barnette și Michael Southall.
Bihorenii încearcă să strângă rândurile după ce l-au pierdut pentru tot restul sezonului pe Țibîrnă. Pivotul echipei naționale a fost operat la genunchi. CSM U Oradea caută variante de înlocuire a acestui jucător. Dincolo de această situație, roș-albaștrii continuă să aibă probleme la antrenament, în condițiile în care nu au suficienți jucători disponibili pentru a eleva nivelul ședințelor de pregătire. Mai mulți jucători au de recuperat din punct de vedere al condiției fizice și mai ales a formei sportive.
Lipsa unui rezultat pozitiv într-un meci important pare să îngreuneze situația la echipă. Antrenorul Cristian Achim este realist și conștient că forma sportivă a echipei nu este la nivelul potrivit în condițiile în care doar patru jucători au fost lipsiți de probleme medicale care nu i-au oprit să se antreneze de la startul sezonului. Chiar și așa, CSM-U Oradea se deplasează la Cluj cu dorință de victorie, deși este limpede că va juca într-o sală dificilă, pe terenul unei echipe cu pretenții și buget pe măsură.
Gruparea din Cluj pare să fi efectuat o modificare de structură prin legitimarea fundașului Curtis Millage. Venirea fostului coleg al lui Vlad Moldoveanu în Estonia pare să conducă la despărțirea de pivotul american Michael Southall. Desigur eventuala plecare a centrului american va conduce la folosirea lui Boris Lalovic atât la poziția 4, cât și la poziția 5. Venirea lui Millage mărește numărul jucătorilor de pozițiile 1-2-3 la cinci, urmând ca după revenirea lui Barnette să se ajungă la șase, cu precizarea că în aceste condiții Tudor Jucan ar urma să acopere la poziția 4.
Principala problemă pentru CSM-U Oradea într-un meci cu actuala echipă a lui U BT Cluj izvorăște din capitolul recuperări. Atât sub propriul panou, cât și sub cel advers, roș-albaștrii se confruntă cu dificultăți, în vreme ce adversarul are o calitate deosebită la acest aspect, care are o semnificație cu totul aparte și cu mult mai importantă decât una pur statistică.
Iată cum se prezintă cele două echipe din punct de vedere statistic după două etape:
În sezonul precedent cele două echipe s-au confruntat doar în sezonul regulat. Fiecare s-a impus pe teren propriu. În prima etapă din faza regulată a precedentei ediții de campionat, CSM-ul a triumfat la Oradea cu scorul de 76-68. În prima etapă din retur, echipa de pe Someș, la acea vreme U Mobitelco, a reușit să se revanșeze cu scorul de 70-69, după reușita de la distanță a lui Mihai Silvășan în penultima secundă de joc efectiv.
Brigada de arbitri delegată la această partidă este alcătuită din Marius Ciulin, Mircea Șerban și Sorin Drugău. Comisar din partea Federației Românie de Baschet este Ion Olaru.
Meciul de la Sala Horia Demian este programat să demareze cu începere de la ora 19, fiind transmis în direct la Digi 24 Oradea și DigiSport 3.
LNBM, Etapa 2
LNBM, Etapa 4
Istoricul participărilor în cupele europene
Defensiva a fost cheia succesului pentru CSM CSU O..
Liderii CSM CSU Oradea în sezonul 2017/18
Palmaresul jucătorilor care au ghidat CSM CSU Ora..
Laci Lazar completează șirul performanțelor în..
Sportivii CSM Liberty Oradea au donat sânge
Defensiva a fost cheia succesului pentru CSM CSU Oradea în playoff-ul LNBM 2018
Palmaresul jucătorilor care au ghidat CSM CSU Oradea spre al 2-lea titlu de campioană a României
Baschet (3,272)
Handbal (302)
Înot (49)
Judo (122)
Licitatii (26)
Polo (517)
Scrima (142)
Stiri (69)

References: CSM 

CSM 

CSM 

CSM 

CSM 

CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM